גלי מיר-תיבון

גלי מיר-תיבון (נולדה ב-4 במרץ 1962) היא סופרת ישראלית ויו"ר המכון למצוינות בהומניסטיקה.

ביוגרפיה 
מיר-תיבון נולדה וגדלה בקיבוץ קבוצת שילר. למדה בתיכון האזורי בקיבוץ גבעת ברנר.

ניהלה את תיכון מקיף אורט מעלות במעלות-תרשיחא ואת תיכון אורט הבונים בבת-ים.

כתבה דוקטורט באוניברסיטת תל אביב על ההנהגה היהודית בגטאות מחוז מוגילב בטרנסניסטריה ויחסיה עם השלטון הרומני בתקופת השואה (2013).

פוסט-דוקטורט עשתה באוניברסיטת קרנגי מלון, בפיטסבורג, פנסילבניה בארצות הברית, שם גם לימדה קורס על גטאות בתקופת השואה (עד 2018).

מרצה באוניברסיטת בר-אילן ומכללת אורות ישראל.

ב-2013 הקימה את המכון למצוינות בהומניסטיקה – עמותה לקידום הוראת מדעי הרוח במערכת החינוך.

ספרה הראשון "רשימת האימהות" (הוצאת עם עובד) יצא לאור בשנת 2017, וזכה בפרס י"ל גולדברג ופרס שרת התרבות בתחומי היצירה הספרותית.

כיום מתגוררת בתל אביב. נשואה לאלוף (מיל.) נעם תיבון, ואם לשניים – העיתונאי אמיר תיבון והרופא ד"ר אורי תיבון.

אירועים מיוחדים 
ב-7 באוקטובר 2023, עם פרוץ המלחמה בעזה, כאשר חדרו מחבלים גם לקיבוץ נחל עוז, שבו מתגוררים בנה אמיר תיבון ומשפחתו, יצאה מיר-תיבון, עם בעלה, אלוף במיל. נעם תיבון, לכיוון הקיבוץ. כאשר לא הורשו להתקדם לכיוון אזור הלחימה, הוא הצטרף לכוח של יחידת מגלן וביחד הצליחו לחלץ את תושבי הקיבוץ ובהם את בני משפחתו, ולטהר את הקיבוץ מהמחבלים, וגלי פינתה במכוניתה פצועים שנמצאו בשטח.

ספריה 
 "רשימת האימהות" – שאלות של אחריות ואשמה ברומן מטלטל המתרחש בגטו מוגילב שבטרנסניסטריה בתקופת השואה, ובחדרי החקירות ברומניה שלאחר המלחמה. בלב החקירה שילוחן של מאות אימהות יחידות עם ילדיהן הצעירים למחנה המוות פצ'ורה. הוצאת עם עובד, 2017.
 "הדס בקצה הלילה" (יולי 2021 על הדסה למפל) הוצאת עם עובד.

פרסומים נוספים 
 Am I My Brother’s Keeper? "Dapim" Studies on the Holocaust (July 2016).
 A different version is included in a collection of essays: The Ghetto in Global History: 1500 to the present, Goldman Wendy, Joe Trotter (eds.), London, Routledge (2017).
 Two-Front Battle: Opposition in the Ghettos of the Mogilev District in Transnistria 1941–1944. “Romania and the Holocaust” Ibidem, Stuttgart (November 2016).
 "חששנו פן נתפוגג" עריכה מדעית ליומן מתקופת השואה. הוצאת יד ושם, ירושלים, (2017).
"השומר אחי אנוכי? הוועדים היהודיים בגטאות מחוז מוגילב והשלטון הרומני בטרנסניסטריה בתקופת השואה, 1941-1944", גלי תיבון, דפים לחקר השואה מאסף ל"א 2018.

קישורים חיצוניים 
 "רשימת האימהות": כשהרע במיעוטו הוא רע מאוד, עמרי הרצוג, ביקורת ספרות 'הארץ'
 ראיון עם יואב לימור ב"קשת"
 יהודים, מסתבר, אינם באופן אוטומטי זן שונה ממין האדם בכלל, משה צימרמן, 11.7.2017, כתב העת 'אודות'
 "רשימת האימהות” מול “רשימת שינדלר”', שרית פליין, 2.7.2017, 'אוצר מילים'
 "זו שואה שפחות מכירים", מאיה כהן, 24.7.2017, 'ישראל היום'
 "לבחור", דוד שמחון, 'עולם קטן'
 רשימת האימהות – גלי מיר-תיבון, 27.4.2017, הבלוג 'אלה יווניה קוראת ספרים'
 
 
 
"היא הלכה בשדות" מוטי גולני, מוסף תרבות וספרות 'הארץ'. 15/10/2021. https://www.haaretz.co.il/literature/prose/.premium-1.10286496
 
מכתביה

הערות שוליים

נשות חינוך ישראליות
סופרות ישראליות
אנשי חינוך ישראלים
סופרים ישראלים
דירקטורים ישראלים
דירקטוריות ישראליות
קבוצת שילר: אישים
בוגרות תיכון אזורי ע"ש ברנר בגבעת ברנר
בוגרי תיכון אזורי ע"ש ברנר בגבעת ברנר
תל אביב-יפו: אישים
מנהלי בתי ספר ישראלים
מנהלות בתי ספר ישראליות
בעלות תואר דוקטור מאוניברסיטת תל אביב
בעלי תואר דוקטור מאוניברסיטת תל אביב
ישראליות שנולדו ב-1962
ישראלים שנולדו ב-1962